Нэг талын урт нь 4 м-тэй тэнцүү тэгш өнцөгтийн периметр 12 м-ээс их, 18 м-ээс ихгүй бол мэдэгдэхгүй байгаа талын уртыг үнэлээрэй. Сурагчид нэг хувьсагчтай шугаман тэнцэтгэл бишийг бодож чадах учраас асуудлыг өөрсдөө шийдэхийг санал болгож болох ч тэнцэтгэл бишээр асуудал шийдэх алхмууд дээр анхаарлыг нь хандуулах хэрэгтэй. • Үг, өгүүлбэрээр өгсөн давхар тэнцэтгэл бишийг математик бичиглэл ашиглаж бичих, энэ бичиглэлээ унших, тоон шулуун дээр дүрсэлж тоон завсар хэлбэрээр бичих, давхар тэнцэтгэл бишийг бодох зэрэг чадвар эзэмшүүлэх, бататгахын тулд сурах бичгийн дасгал бодлогыг бодуулна.