Үүлэн чөлөөнөөс нар гарах нь сайхан Үүдээр болжморууд нисэн өнгөрөх сайхан... Тэрэгний дугуй чахран чухран эргэх сайхан Тэргэн дороос шувуу нисэх сайхан... Айлын гэрээс хүмүүс гарцгаах сайхан Арилсан тэнгэрт шувуу нисэх сайхан... Шувуу ирээд буух сайхан Чулуун дээр суугаад нисэх сайхан... Алтан хараацай дэргэдүүр нисэх сайхан Аяны хүн манай уяанд буух сайхан... Хөх лонхон тогоруу дуугaрах сайхан Хөдөө цайдам борооших сайхан... Хашаа тэргэн дээр шаазгай үглэх сайхан Хаанаас хэн ирэх нь зөн шиг сайхан Өмне зүгт шувуу нисэх сайхан Үүлсийн дунд ганганах сайхан... Дөрөөн дээр өндийгөөд исгэрэн давхих сайхан Дөрвөн туурайн хооронд шувуу нисэх сайхан.... Модны мөчирт шувуу навчны оронд суух сайхан Монгол аялгуугаар жиргэх сайхан