+Хүүхдээс өндөргүй, өөртөө томдсон ээтэн монгол гутал, элбэгдсэн дээлтэй Манжаа минь. +Манжаа чихгүй толгой царайлан өөрийнхөө гоё, нимгэхэн цэнхэр шаазан хуланд айраг хийлгээд нүд анин цөлж, хэрэндээ хөөрхөн хөлчүү буузайн сууна. +Манжаа нээрээ л буузгар хүн юм. +Айл саахалтын адууны хөвгүүд, хурга тугалаас хэтрээгүй муу сайн дудрай хүүхдийг ч залуу юм, бага юм гэж чамлахгүй, өглөөний адуу оройтуулах, хурга нийлүүлэх зэрэгт "Манай монгол эзэн Чингисийн үеэс малаа малласаар ирсэн байтал чи яасан..." энэ тэр гэх мэтээр загнаж дуулдана.