Бөөрөнцөг түлхэхдээ: Баруун гарын эрхий хуруугаар бөөрөнцөгийн доороос нь тулж, бусад хуруугаа нийлүүлэн, бөөрөнцгөө хурууны дунд үеүд дээр тогтоон барих бөгөөд хүзүүний орчим эгэмний дээр эрүүнд шахаж , тохойг мөрний түвшинд өргөж , түлхэх зүг рүү зүүн хажуугаар харж, хөлдөө зайтай зогсоно. Зүүн гараа дээш өргөсөн байна. Энэ байдлаас баруун өвдгөө бага зэрэг нугалан ,биеийн хүндийн төвийг баруун хөл дээр шилжүүлэн бөхийнө. Цээжээ өндийлгөн бүтэн биеэр зүүн тал руу эргэж, баруун хөлөө тэнийлгэн, түнхээр түрж бөөрөнцгийг урагш-дээш түлхэнэ. Зүүн гараа арагш савж, түлхэх хөдөлгөөнд дэмжлэг үзүүлнэ. 