 Нараар чийрэгжүүлэхэд хэт ягаан туяаны илч сайн байдаг өглөөний 11 цагаас өмнө орой 17 цагаас хойш хийх нь зүйтэй. Хүүхдэд наран чийрэгжүүлэлт хийх үед агаарын дулаан сүүдэртэй газарт 22-оос доошгүй градус байвал зохино. Гаднах агаарын дулаан 30 градусаас дээш байвал хүүхдэд наран шарлага хийдэггүй. Хүүхдийг 4 сартайгаас эхлэн наран шарлага хийж болно.Наран шарлага эхлэх үедээ 1 нас хүртэлх хүүхдэд 2-3 минут , 1-3 настайд 4-5 минут хийдэг. Цаашид үргэлжлэх хугацааг 2 хоног тутамд 1 минутаар нэмэгдүүлсээр ой хүртлэх хүүхдэд 20 минут , 1-ээс дээш насны хүүхдэд 30 минут болгодог. Хөхүүл хүүхдэд наран шарлага хийхдээ хөхөө хөхүүлэхээс 30 минутын өмнө эсвэл хөхсөнөөс хойш 1-1,5 цагийн дараа хийнэ. Наран шарлага хийж эхлэхдээ 1 минут нуруугаар, 1 минут хэвлийгээр хэвтүүлж шарна. Цаашид 2 хоног тутам тал тус бүрийн шарлагыг минутаар нэмэгдүүлнэ.