 Энэрэхүй сэтгэлийг бясалгаснаар өөрийн сэтгэл амар амгалан болдог. Өөрийн сэтгэл амар амгалан болсноор ирээдүйд зовлонгийн шалтгаан болсон уур уцаар, бухимдал амирлаж, арилдаг. Амгалан жаргалангийн шалтгаан болсон сэтгэлийн амгалан бий болдог. Тэр тусмаа энэрэхүй сэтгэлийг бясалгаснаар дотоод сэтгэлийн буюу зургаа дахь мэдрэхүйн амар амгаланг бий болгож чадна. Хүн хэдий чинээ энэрэхүй сэтгэлийг бодох бүрд төдий чинээ дотоод сэтгэл амар амгаланг мэдэрнэ. Ингэснээр өөрийн бие, сэтгэл амар амгалан байхаас гадна эрүүл мэнд нь сайжирна. Өөрөө амар амгалан байгаад зогсохгүй гэр бүл, ойр дотнын хүмүүсээ зовлон зүдгээр, муу бүхнээс хагацаасай гэж бодсоноор тэдэнд сэтгэлээрээ "Энэрэхүйн өглөг" өгч байгаа юм. Ингэж бодоход тэр хүний бодож байсан газар орчинд энерги хурж, тэнд байгаа бусдад аз жаргал өгөхөөс гадна тэр хүн тэнд байхгүй байсан ч тухайн газарт ирсэн бусад хүмүүст ч таатай эерэг орчин болдог. Энэ бол энэрэхүй сэтгэлийг бясалгасны ач тус юм. [өуө][өуө]