Сурагчид хосоороо өнхрөлт, гар дээр зогсолт, харайлтын дасгалыг харуулсан үзүүлэн тараах материалыг ажиглаад дасгалын техникийг төсөөлөх. Хосоор өнхрүүлэх дөхүүлэх дасгал: Нэг сурагч дөрвөн хөллөн зогсоно. Өнхрөх сурагч дөрвөн хөллөсөн сурагчийн нуруун дээр нь тэгнэж, гараар газар тулна. Энэ байдлаас гараа нугалан дагзаар тулж, хөлөө нуруун дээгүүр нь гулсуулан татаж өнхрөх. (зураг 12) Хөлөө урагш өргөн хэвтсэн байдлаас хөлөө нугалан газар буулгангуут босох (зураг 13) Гар дээр зогсолтын дөхүүлэх дасгал: -Гараа өргөн түрүүлгээ харж хэвтэхдээ нурууны хотгор хэсгийг арагш өргөн нурууг шулуун болгож, суганы хэсгийг шаланд хүргэх, мөн энэ галбирыг хадгалан гараа өргөн хөл дээр зогсох (зураг 14) -Хананаас 1м зайтай дөрвөн хөллөсөн байдлаас хөлөөр хананд тулан хөлөө хана дагуулан ахиулж, түнхний хэсгээр тэнийх үед гараа хана руу ойртуулан, гар дээр зогсолтын байрлалд аль болох ойртуулаад буцах (зураг 15) Дээсийг янз бүрээр эргүүлж буй зурагт үзүүлэн ашиглаж, эсвэл багш дасгалыг хийж үзүүлэн тухайн хөдөлгөөний талаар төсөөлөл ойлголт өгнө. - Дээсний янз бүрийн хэсгүүдээс атгаж барих, дээсний нэг үзүүрээс барин чээжний өмнө гарын бугуйн хэсгээр хөдөлгөн дээсийг эргүүлэх (зураг 21) - Дээсийг голоор нь нугалан давхарлаж, давхарласан дээсний гол хэсгээс барин толгой дээрээ баруун, зүүн гартаа ээлжлэн шилжүүлж эргүүлэх(зураг 22) - Дээсний хоёр үзүүрийг нэг гараар барин хажуудаа, толгой дээрээ, урдаа эргүүлэх (зураг 23) [зураг"3] [зураг 4] [зураг 5]