Захидалд юу дүрслэснийг асуултаар хариулж мэдэж авцгаая үе шат Багшийн үйл ажиллагаа Сурагчийн үйл ажиллагаа Анхаарах зүйл Сэдэлжүүлэх Багш, ээжийн бичсэн хариу захидлыг сурагчдад уран тод уншиж өгнө. Ээжийн бичсэн хариу захидал 2018 оны 09 сарын 05 Сайн байна уу?Хайрт охин минь Алс хол харийн нутагт сурч буй охиндоо удахгүй болох сар шиний мэндийг хүргэж,сурлагын өндөр амжилтыг захиа очих өдрийн мэндтэй хамтатган хүргэе. Хайрт хөөрхөн охин минь сайхан эх оронд чинь хавар цаг дөхөн ,хүн малын зоо тэнийж,хөрст дэлхий цагаан нөмрөгөө тайлаад их л сайхан байна. Ээжийн охин эрдэм гэгч хөлгүй их далайд сэлүүрээ тавьж,цуцалт үгүй далбаат завь шиг урагшлан эрдмийн амтанд орж ,эх орныхоо ирээдүйн эзэн,эрдэм мэдлэгтэй иргэн болон ирнэ гэдэгт итгэж байна. Охин чамдаа өөрийн мэдэх сургаалаас сургахад Эрдмээс илүү эдлэл үгүй Эрүүлээс илүү жаргал үгүй Эд хөрөнгө барагддаг Эрдэм мэдлэг барагддаггүй Хүний газар нэрээ Өөрийн газар ясаа гэдэг сургаалыг хэрэгтэй агшинд нь бодож тунгааж ,ухаан санаагаа цэгцэлж яваарай. Ээж нь охиндоо хайртай шүү. Хүндэтгэсэн ээж чинь Багшийн уншиж буй ”Ээжийн бичсэн хариу” захидлыг ойлгож сонсоод сурагчид дараах асуултуудыг тавьж болно . -Ээж нь яагаад охиндоо захидал бичих болсон бэ? -Охин нь энэ захидлыг очихоор яах бол? -Ээж нь охинтойгоо утсаар ярихгүй яагаад захиа бичсэн юм бол? Захидлын агуулгын тухай харилцан ярилцана. Захидлаас төрсөн сэтгэгдлээ ярина. Эрдмээс илүү эдлэл үгүй Эрүүлээс илүү жаргал үгүй гэсэн зүйр үгийг чээжээр бичүүлж утгыг тайлбар луулж болно. Шинэ мэдлэг бүтээх -Асуултын дагуу сурагчид ярилцах · Захидалд юуны тухай өгүүлсэн бэ? · Ээжийн захисан үг охинд юу бодогдуулсан бэ? · Эрдмийн аянд охиноо мордуулсан ээжийн сэтгэл ямар байх вэ?төсөөлнө үү Хүнд үгийг тайлбарлах,толь бичгээс харуулах · Зоо тэнийж - нуруу тэнийх,амрах · хөлгүй – төгсгөлгүй ,гүн ,гүнзий · цуцалт үгүй- шантрахгүй Харааны уншилтын дасгал хийлгэх Сурах бичиг хуудас -9 Ахын бичсэн хариу захидлыг сурагчдаар уншуулах -5 багт нэг нэг асуулт өгч ярилцах. Захидалд юуны тухай өгүүлсэн бэ?/аавын захиас ба шатрын тухай/ · Асуултын дагуу сурагчид ярилцана . · Хүнд үгийн тайлбарыг толь бичгээс харж, нүдэлнэ. Толь бичиг ашиглах зааврыг сануулна. Хэрэглээ болгох үе · Аавын хэлсэн үгийг олж уншъя/шатар тоглоход оюун ухаан сайн хөгждөг/ · Аавынх нь хэлсэн үг Билгүүнд юу бодогдуулсан бэ?/шатар тоглож суръя,тэвчээртэй, оюун ухаан хөгждөг/ · Шатраа яаж тоглодог вэ? Ямар ач тустай вэ? · Шатарт ямар ямар нэртэй вэ? /ноён,бэрс,хүү,тэмээ,тэрэг,морь/ Асуултад хариулж дэвтэрт нь бичүүлэх · Захидалд хэн хэний тухай гарч байна вэ?/найз,Билгүүн,аав, тамирчин/ · Захидалд юу юу гарч байна вэ? /шатар,тэмээ,ноён,бэрс,хүү,морь,хөлөг/ · Эдгээр бүлэг үгсэд тохирох асуултыг тавиарай./гоё,сайн, хурдан,сайхан/ · Захидлаас хэдэн? гэсэн асуултад хариулагдах үгсийг ол /64,6/ · Захидалд яах?гэсэн асуултад хариулагдах үгсийг ол /хөгжих,тоглох,зааж,ирэхээр,тоглохдоо,тоглоно,өгнө,эхлэхээс,ярьсан,хүргэв,амарч / Сурагчид харааны уншлагаар тогтож уншина. Багууд асуултын дагуу харилцан ярилцана. Асуултын дагуу хариултаа дэвтэртээ бичиж тэмдэглэнэ. Асуултыг 5 хувь гарга на. Хүүхэд бүр эмх, цэгцтэй дэс дараалалтай хариулна. \ Бататгал -Хүний зан чанарыг дүрсэлсэн хэсгийг олж дэвтэрт бичнэ. -Шатар тоглоход оюун ухаан сайн хөгждөг. Тэвчээртэй ,хүлээцтэй болдог гэж байна. -Бас их ухаантай болдог гэнэ. Дэвтэртээ хичээнгүй цэвэр бичнэ. Гэрийн даалгавар Охины өмнөөс хариу захидал бичээрэй.