100 м дунд зэргийн хурдтай гүйгээд, 50 м алхах юмуу зөөлөн гүйлтийг 3-4 удаа давтана. Гүйхэд хэцүү байвал алхаж болохыг багш сануулна. Алхаж амьсгаагаа цөөрүүлээд үргэлжлүүлэн гүйнэ. Аль болох богино зайд алхаж, их зайд гүйхийг хичээж өөрийгөө дайчлахыг анхааруулна. Багш тоон, үгэн, төрөл бүрийн дохиог өгнө. Багшийн дохиогоор болон өөртөө дохио өгч 30 м зайд давтан гүйхдээ давталт бүрийн хооронд 3 минутаас багагүй хугацаанд алхаж амарна. Ачаалал тохирч байгаа эсэхийг багш байнга хянана. 30 м зайд гүйсэн амжилтыг хэмжээсжүүлэн, үнэлгээ боловсруулж сурагчдыг үнэлбэл тэд өөртөө хяналт тавих арга барил эзэмшиж, өөрийгөө дайчлах, өөрийгөө үнэлэх чадвартай болно. [өанх] [ссө]