АРГА ЗҮЙН ТӨЛӨВЛӨЛТ: Ээлжит хичээл 5: "Бататгал хичээл" ЗОРИЛГО: Ноороглон бичсэнээ зөвлөмжийн дагуу сайжруулах, сэтгэл хөдлөл, мэдрэмж илэрхийлсэн үгээ хэлц үгээр солин найруулах, сайжруулснаа дэвтэртээ сийрүүлэн бичих ЗОРИЛТ: * Ноороглон бичсэнээ зөвлөмжийн дагуу сайжруулах * Сэтгэл хөдлөл, мэдрэмж илэрхийлсэн үгээ хэлц үгээр солин найруулах * Сайжруулснаа дэвтэртээ сийрүүлэн бичих Үйл ажиллагаа Багш, сурагчдын үйл ажиллагаа Үйл ажиллагаа 1 БИЧСЭНЭЭ САЙЖРУУЛАХ. ДАРААХ ЗӨВЛӨМЖИЙН ДАГУУ АЖИЛЛАХ. * Ноороглосноо уншаад, үргэлжлүүлэн ажиллах * Сэдвийнхээ хүрээнд бичсэн эсэхээ дахин хянах * Дэвтрийнхээ хоосон зай эсвэл наадаг цаас ашиглаж, найруулгаа засах * Цэг тэмдэг болон дүрмийн алдаагаа хянах * Сэтгэл хөдлөл, мэдрэмж илэрхийлсэн үгсээ будах Үйл ажиллагаа 2 Сэтгэл хөдлөл, мэдрэмж илэрхийлсэн зарим үгээ утга тохирох хэлц үгээр солин найруулах * Өөрийн сэтгэл хөдлөлтэй холбоотой хэлц бүхий хэсгийг тэмдэглээрэй. * Тухайн сэтгэл хөдлөлтэй холбоотой хэлц үгсийн утгыг таамаглах, толь бичиг ашиглах, бусдаас асуух зэргээр мэдээрэй. * Хэлцүүдээс аль нь мэдрэмж илэрхийлсэн, аль нь сэтгэл хөдлөл илэрхийлсэн байна вэ? гэдгийг сайн бод. Бусдаас асуугаарай. * Эхэд байгаа үгээ тэмдэгт ашиглан, хэлцээр сольж бичээрэй. Баяр хөөртэй: хөл газар хүрэхгүй, магнай тэнийх, элэг авах, аз шовойх, аз гозолзох, азын тэнгэр гийх, алга загатнах ... Тайван амгалан: өр нимгэн, чих зөөлөнтэй, зүү орох зайгүй, сүү шиг сэтгэлтэй, хайлсан тугалга шиг, айдгийгаа авдартаа хийх, алтан аяганаас ус уух, ... Аз жаргалтай: од гялалзах, шавай ханах, сэтгэл дүүрэн, сэтгэл онгойх, зовхи өөдөө амьтан, ихийн шийр барих, нүд уран болох, нүүр баатар, хүй бөхтэй ... Айдас түгшүүртэй: сэтгэл хирдхийх, сүнс зайлах, нуруугаар хүйт даах, зүрх чичрэх, ааг амьсгаагүй, зүрхээ авхуулах, адис хүртэх, адсага шиг талхигдаж, адуу шиг унгалдах ... Уйтгар гунигтай: сэтгэл гундуу, сэтгэл шимшрэх, элэг эмтрэх, сэтгэл хоосрох, зүрх шимшрэх, гол гонсойх, азын тэнгэр буруудах, гол өөд хүйт оргих ... Ууртай ширүүн: аагаа багтааж ядах, уур буцлах, цөс ихтэй, бууж алдах, дэлэндээ багтахгүй байх, аянга буулгах, хөмхий зуух, шар хөөрөх ... Үйл ажиллагаа 3 Бичсэнээ сольж уншаад, дараах шалгуураар үнэлж, санал зөвлөгөө авах. ШАЛГУУР ӨӨРИЙН ҮНЭЛГЭЭ НАЙЗЫН ҮНЭЛГЭЭ БАГШИЙН ҮНЭЛГЭЭ бүтэц болон дарааллаа зөв гаргах үйл явдал, орон цагийг тодорхой дүрслэх бодол сэтгэгдэл, мэдрэмж, сэтгэл хөдлөлөө илэрхийлэх хэлц үг оруулсан байх сэтгэлийн өнгө аяс, хандлага нь тодорхой илрэх Санал зөвлөгөөний дагуу дахин сайжруулах Үйл ажиллагаа 4 ЗАСАЖ САЙЖРУУЛСНАА ДЭВТЭРТЭЭ СИЙРҮҮЛЭН БИЧИХ