 Хичээл №1 КОМПЬЮТЕР ҮГ, ӨГҮҮЛБЭР, ЦОГЦОЛБОРЫГ ХЭРХЭН ОЙЛГОДОГ ВЭ? [ҮГ ] Бичвэр мэдээлэл боловсруулах программыг баримт бичиг боловсруулах программ гэж нэрлэдэг. Компьютер үг, өгүүлбэр, цогцолбор, баримтыг хэрхэн ойлгодог талаар авч үзье. ҮГ: Цаасан дээр гараар бичдэгтэй адил үг хооронд сул зайгаар тусгаарлана. Компьютер зүүн ба баруун талаасаа сул зайгаар тусгаарлагдсан тэмдэгтийн дарааллыг үг гэж ойлгодог. Өгүүлбэр: Бид өгүүлбэрийг илэрхийлж буй утгаар нь ялгаж ойлгодог бол компьютер түүнийг цэгээр зааглагдсан үгүүдийн цуглуулга гэж үздэг. Иймд компьютерийн программд өгүүлбэрийг бичихдээ заавал том үсгээр эхэлж, төгсгөлийн үгийн ард зай авалгүй цэг тавиад нэг сул зай авч төгсгөнө. Цогцолбор: Сурах бичиг, уран зохиолын номонд нэгэн ижил утга санааг илэрхийлэхэд гол төлөв догол мөрнөөс эхэлж бичдэг. Үүнийг цогцолбор (зүйл) буюу параграф гэж нэрлэдэг. Компьютерийн программд тухайн зүйлийн сүүлийн өгүүлбэрийн ард курсорыг байрлуулан гарын Enter товчлуур дээр дарж дараагийн мөрөнд шилжсэнээр цогцолборыг төгсгөнө Дараах мэдээллийг анхааралтай уншаад компьютерийн гарын товчлуурын үүргийг мэдэж аваарай. Компьютерийн гар нь 101-104 товчлууртай. Компьютерт бичвэрийг оруулахад гарыг ашиглана. Гарын бичгийн болон тоон товчлууруудыг ашиглан бичвэр мэдээллийг компьютерт оруулдаг. ГАРЫН ЗАРИМ ТОВЧЛУУРЫН ҮҮРЭГ: * Caps Lock: Үсгийг томоор бичих. Товчлуур дээр дахин дарахад жижгээр бичих горимд шилжинэ; 2. Space: Хоосон зай авах; * Enter: Шинэ мөр үүсгэх; Backspace: Курсорын өмнө байрлаж байгаа тэмдэгтийг устгах; * Delete: Курсорын ард байрлаж байгаа тэмдэгтийг, эсвэл сонгосон зүйлийг устгах; * Tab: Догол мөр үүсгэх, курсорын байрлалыг шилжүүлэх; Shift, Ctrl, Alt: Бусад товчлууртай хослон хэрэглэх замаар тодорхой үйлдэл гүйцэтгэх; Жишээ нь: “Shift+A” (Shift товчийг дарангаа А үсгийн товчлуурыг дарах үйлдлийг ингэж тэмдэглэнэ): А үсэг томоор бичигдэнэ. “Ctrl+Z”: Үйлдэл буцаах КОМПЬЮТЕР АШИГЛАН БИЧВЭР БИЧИХДЭЭ: 1. Үг бүрийн дараа зөвхөн нэг сул зай авна. 2. Цэг, таслалыг өмнөх үгтэй залгаж бичээд ард нь нэг сул зай авна. 3. Өгүүлбэрийн дараа заавал цэг тавьж, сул зай авна. 4. Хаалт, хашилт нээгээд зай авахгүй бичнэ. Хаалт доторх өгүүлбэрт цэг тавихгүй. 5. Зураас авсан тохиолдолд хоёр талд нь зай авахгүй бичнэ. 6. Цогцолборыг догол мөрнөөс эхлэх бол гарын Tab товчлуурыг дарна. 7. Бичвэрийн дүрмийн болон найруулгын алдааг заавал хянан шалгах хэрэгтэй. WORD ПРОГРАММЫГ ДАРААЛЛЫН ДАГУУ НЭЭЖ СУРЦГААЯ [Start]→[All Programs]→[Microsoft Office]→[Microsoft Word] дарааллаар бичвэр мэдээлэл оруулах программаа ажиллуулна