Сурагчид энэ бүлэгт хүн ба ургамлын үржлийн тухай өмнөх мэдлэг, ойлголтоо хөгжүүлж, дараах мэдлэгийг бүтээнэ. - Хүний нөхөн үржихүйн тогтолцооны эрхтнүүд, тэдгээрийн үүргийг тайлбарлах - Эр, эм бэлгийн эсийн бүтцийг судлах, харьцуулах Б_8_3_1. Хүний нөхөн үржихүйн тогтолцооны эрхтнүүд,тэдгээрийн үүргийг тайлбарлах, эм бэлгийн эсийн бүтцийг судлах,харьцуулах 1.Зураг дээрхи амьтад болон үр төлийг нэрлэнэ үү? Эндээс та нар ямар дүгнэлт хийж болох вэ? Хүн ангилал зүйн хувьд амьтны аймаг, сүүн тэжээлтний ангид багтдаг тул зурагт өгөдсөн амьтадтай адилхан үржил явагддаг болохыг мэдүүлэх, харьцуулан авч үзэж асуудал дэвшүүлэн ярилцана. Амьтадын үр зулзага нь ээжтэйгээ адилхан байна. Үржил нь амьд биеийн амьгүй зүйлээс ялгах хамгийн чухал шинжийн нэг бөгөөд нянгаас эхлээд дээд хөгжилтэй хүн хүртэлх бүх амьд бие өөртэйгөө ижил үр удмыг төрүүлэх чанар юм. Хүн болон амьтдын нөхөн үржих, үр удмаа үлдээхэд чухал үүрэгтэй эрхтнүүдийг нөхөн үржихүйн эрхтэн гэдэг.