[Image result for Ð´.Ð¿Ò¯ÑÑÐ²Ð´Ð¾ÑÐ¶] ДЭНДЭВИЙН ПҮРЭВДОРЖ (1933 оны 10 сарын 15 - 2009 оны 3 сарын 20) нь Өвөрхангай аймгийн Бүрд сумын уугуул, Монгол улсын хөдөлмөрийн баатар, Ардын Уран Зохиолч цолтой яруу найрагч, "Болор цом" наадмын анхны тэргүүн шагналтан (1983) юм. Дэндэвийн Пүрэвдорж 1933 оны 10-р сарын 15-нд Өвөрхангай аймгийн Бүрд суманд төржээ. Тэрбээр бага дунд сургуулиа төгсөөд 1953 оноос Улсын хөгжимт драмын театрт ажиллаж 1957 онд Улаанбаатар хотын намын хорооны дэргэдэх Марксизм-Ленинизмын оройн их сургууль, 1965 онд Москва хотноо М.Горькийн нэрэмжит утга зохиолын дээд сургууль тус тус төгссөн. Дунд сургуульд багшилж байв. "Тоншуул" сэтгүүлийн газарт ажиллаж байгаад Улсын Төв Театрын утга зохиолын эрхлэгчээр ажиллаж байсан. МЗЭ-ийн хороонд Цог сэтгүүлийн эрхлэгч, яруу найргийн зөвлөлийн эрхлэгч зэрэг ажлуудыг хийж байв "Монгол Уран Зохиол" хэвлэлийн газрын захирлаар 1990-1993 хүртэл ажиллаж байв. 1950 оноос эхлэн уран зохиол бичих болжээ. НАЙРАГЛАЛ * _Хөх даалимбан тэрлэг_ * _Сэгс цагаан богд_ * _Хар цас_ * _Төрийн түмэн эх_ * _Сайн цагийн мянган бурхан_ * _Гэргий_ * _Шарлингийн хар хас_ * _Галч_ ШҮЛЭГ * _Тусгаар тогтнол_ * _Чингис_ * _Сумын наадмаар_ * _Миний нэр Монгол_ * _Эрээн уул_ * _Эгчмэдхэн_ * _Энэтхэгийн цэцгэн эрх_ * _Хүн төрөлхтөнд хүргэх үг_ * _Байгальтай сольсон үг_ * _Тулгын чулууг хөдөлгөж болохгүй_ * _Атгахан биендээ ахадсан бололтой би_ * _Миний жалга_ * "Орчин цагийн монгол хэл" ДУУ * _Алтан намар_ * _Алтан шар зам_ * _Дөрвөн цагийн тал_ * _Хаврын шөнийн бодол_ - Л.Мөрдоржийн аяар, * _Орчлонд би азтай төржээ_ * _Сайн нөхрийн ерөөл_ * _Урьд шөнө чи зүүдлэв үү_ * _Таксийн цоохор машин_ * _Хөдөө нутаг сайхан_ * _Чи минь битгий мартаарай_ ДУУРЬ * _Нүцгэн ноён_ * _Хархорин_ НОМ[ЗАСВАРЛАХ|EDIT SOURCE] * _Улаан гэрийн хоригдол_ * _Бор гэрийн богд_ * _Улаан зүүд_ * _Нарны жавар_ * _Тарчилсан сүнс ШАГНАЛ Уран зохиолын шилдэг бүтээлүүд "Хар цас" найраглалаараа 1969 онд МЗЭ-ийн шагнал, "Хөх даалимбан тэрлэг" "Хар цас" "Сэгс цагаан богд" Найраглалаараа 1981 онд Төрийн шагнал, 1996 онд Ардын уран зохиолч, Монголын утга зохиолын хөгжил бэхжилтэд онцгой хувь нэмэр оруулсны учир 2009 онд Хөдөлмөрийн баатар цол хүртсэн байна. Түүний “Хар цас”, “Гэргий”, “Сэгс цагаан Богд”, “Хөх даалимбан тэрлэг” гээд олон найраглал нь монгол найргийн сор бүтээл төдийгүй, найраглалын төрөлд шинэчлэл хийсэн гэж судлаачид үздэг. Их найрагчийн “Алтан шар зам”, “Сайн нөхрийн ерөөл” зэрэг олон дуу нь монгол түмний дунд ардын дуу мэт өргөн тархжээ. Мөн түүний анхлан бичсэн "Талын туяа" найраглал монгол уншигчдын дунд зүрх сэтгэлд ихэд хоногшин үлдсэн байна. Д.Пүрэвдорж Хөдөлмөрийн гавьяаны улаан тугийн одон болон бусад ойн медалиар шагнагдсан юм. Түүнчлэн Төрийн шагналт, Ардын уран зохиолч, яруу найрагч Дэндэвийн Пүрэвдорж агсны мэндэлсний 80 жилийн ойд зориулан 2013 онд “Пүдо” сан түүний төрсөн нутаг Өвөрхангай аймгийн ЗДТГ-тай хамтран Д.Пүрэвдоржийн нэрэмжит цэцэрлэгт хүрээлэн байгуулж, сэрэг дүрийг нь босгожээ. Хөшөөг төрийн шагналт, УГЗ, барималч Л.Болд урласан бөгөөд тус аймгийн Хүүхдийн төлөө төвийн урд талбайг их зохиолчийн нэрэмжит хүрээлэн болгосон байна. _