Ээлжит хичээлийн сэдэв: Дэвшүүлсэн асуудал, үзэл бодол, дүгнэлтийн холбоо хамаарлыг тайлбарлая. ЗОРИЛГО: Эхийн дэвшүүлсэн асуудлыг дэлгэрүүлэн тайлбарлаж, үгийн сангийн найруулгын үүргийг тодорхойлж, үгийн санг харьцуулан дүгнэх юм. ЗОРИЛТ: 1. Дэлгэрүүлэн тайлбарлан бичих чадвараа хөгжүүлэх 2. Үгийн сангийн найруулгын үүргээс мэдэх 3. Мэргэжлийн үг хэллэг, нэр томъёоны найруулгын үүргийг тодорхойлж, зөв сонгон хэрэглэх 4. Өөр өөр цаг үед бичигдсэн ижил сэдэвтэй зохиолын үгийн санг харьцуулан дүгнэх Хугацаа: 40минут Хамрах хүрээ: 9-р анги Үйл ажиллагаа 1. Д. Нацагдоржийн "Дөрвөн цаг" шүлгийн шүүмжийн санааг дэлгэрүүлэн, нэг цогцолборт багтаан, тайлбарлаж бичээд, цогцолборуудаа холбоос ашиглан холбоорой. Бичих санаагаа зохиогчийн санаатай аль болох уялдуулахыг хичээгээрэй. (Хуудас 115) (10минут) Үйл ажиллагаа 2. Мэргэжлийн үг хэллэг, нэр томьёоны жишээг ажиглаад, тус бүрийн тодорхойлолтыг гаргаарай. (5минут) Үйл ажиллагаа 3. Бусад мэргэжлийн үг хэллэг, нэр томьёог жагсаан бичээд, мэргэжлийн үг хэллэг, нэр томьёоны ялгааг тодруулж, тайлбарлаарай. (Хуудас 116) (5минут) Үйл ажиллагаа 4. Монгол улсын үе үеийн төрийн дууллын үгийг харьцуулан уншаад ойлгомжгүй үгийн утгыг толь бичиг болон багшаасаа лавлаарай. (Хуудас 117) (10минут) Үйл ажиллагаа 5. 1, 3-р эхэд давтагдсан ямар санаа, үг байна вэ? Аливаа уран бүтээл тухайн нийгэм, цаг үеийнхээ тусгал байдгийг 1, 2 дугаар эхийн үгийн сонголтод үндэслэн тайлбарлаарай. (Хуудас 117) (10минут)