Ээлжит хичээлийн зорилго: Эхэд асуудал дэвшүүлэн сурах түүнийгээ итгүүлэн үнэмшүүлж бичих аргыг эзэмших Ээлжит хичээлийн зорилт: Эсээнд асуудал дэвшүүлэх Дэвшүүлсэн асуудлаа итгүүлэн үнэмшүүлж бичих Үйл ажиллагаа1: Асуудал хэлэлцэхээс өмнө эсээний бүтцийг ажиглахыг сануулна.(5мин) Бүтэц нь: УДИРТГАЛ - уншигчийн анхаарлыг татаж эхэлнэ. - асуудал дэвшүүлсэн хөтөч өгүүлбэр бичнэ - үзэл бодлоо илэрхийлнэ. ҮНДСЭН ХЭСЭГ - байр сууриа дэмжинэ - Эсрэг үндэслэлийг хүлээн зөвшөөрөх юм уу няцаана. ШИЙДЭЛ - байр сууриа дахин илтгэнэ - зохистой гэж үзвэл уншигчдыг үйлдэлд уриална. Бичиж эхлэхийн өмнө дараах гурван зүйлсийг сайтар анхаарыг сануулан, тайлбарлан өгнө. - Эсээнийхээ эхэнд асуудлаа хэрхэн дэвшүүлэх вэ? - Дэвшүүлсэн асуудал зөв үү? - Асуудлын гаргалгааг хэрхэн гаргах вэ? Үйл ажиллагаа 2:Ятгасан эсээг эхлэх аргуудыг жишээн дээр тайлбарлан өгнө. (5мин) - сэдэв сонгож, асуудлаа дэвшүүлж эхлэх -ном, бүтээлээс эшлэл авч эхлэх - асуултаар эхлэх г.м Үйл ажиллагаа 3: Өгөгдсөн өгүүлбэрүүдийн гол санааг тайлбарлаарай. Эдгээрийг эсээнд дэвшүүлсэн асуудал гэж үзээд, тус бүрд эхлэл бичээд үзэхийг даалгавар болгон өгнө.(15 мин) - Амьдрал бол кино. Ердийн киноноос ялгаатай нь та энэ киноны зохиогч нь бас гол дүрийн тоглогч нь. Зохиолоо бичээгүй хүн бусдын зохиолын туслах дүрд тоглохоос өөр сонголтгүй болдог. - Зорилгоо тодорхойлсны дараа л хүн замд гардаг. Зорилго өөд хурдлан аваачдаг "Нисдэг хивс" зөвхөн үлгэрт л байдаг. Үйл ажиллагаа 4: Дараах хоёр өгүүлбэрийн аль нэгийг сонгоод, баталсан эсвэл үгүйсгэсэн өгүүлбэрээр дэлгэрүүлж, эсээнд дэвшүүлсэн асуудал болгож бичнэ үү? (15мин) - Амьдрал бол тэр чигээрээ уучлалт юм. - Хана хэрэм мэт хаалгач багийнхаа тэн хагастай тэнцдэг_ Гэрт: [Image result for Ð³Ð°Ñ ÑÑÐ°ÑÐ½Ñ ÑÑ Ð°Ð°Ð»Ð°Ð³ Ñ ÑÑÑÐ³Ð»ÑÑ] "Гар утасны хэрэглээ" сэдвээр асуудал дэвшүүлж, түүнийгээ баримт нотолгоон дээр үндэслэж ирээрэй. 