Дараах бичлэгийн үзээд МУ-ын үндсэн хуулийн үүслийн талаарх өөрийн үзэлл бодлыг илэрхийлэнэ үү @@PLUGINFILE@@/%D0%9C%D0%BE%D0%BD%D0%B3%D0%BE%D0%BB%20%D1%83%D0%BB%D1%81%D1%8B%D0%BD%20%D2%AF%D0%BD%D0%B4%D1%81%D1%8D%D0%BD%20%D1%85%D1%83%D1%83%D0%BB%D1%8C.mp4?time=1551057513254 АНХДУГААР ҮНДСЭН ХУУЛИА БАТАЛЖ, БҮГД НАЙРАМДАХ УЛСАА ТУНХАГЛАСАН НЬ_11 ДҮГЭЭР САРЫН 26: АНХНЫ _1."CONSTITUTIO" ГЭХ ЛАТИН ҮГНЭЭС ГАРАЛТАЙ ҮНДСЭН ХУУЛИЙН ТҮҮХ НЬ АНХ 1787 ОНД БАТЛАГДСАН АНУ-ЫН ҮНДСЭН ХУУЛИАС ЭХТЭЙ ХЭДИЙ Ч ҮЗЭЛ БАРИМТЛАЛ, ОНОЛЫН ТӨЛӨВШЛИЙН ХУВЬД XY-XYII ЗУУНД ХАМААРАГДДАГ БАЙНА. ҮНДСЭН ХУУЛЬ НЬ ЭЦСИЙН ДҮНДЭЭ ЭРХ ЧӨЛӨӨГ ЭРМЭЛЗЭХ ХҮНИЙ ТӨРӨЛХИЙН ЗАН ЧАНАРААС ҮҮДЭЛТЭЙ БӨГӨӨД ИХЭНХ СУДЛААЧДЫН САНАЛ НЭГДДЭГ НИЙТЛЭГ ОЙЛГОЛТЫН ХУВЬД "УЛС ОРНЫ ТУСГААР ТОГТНОЛ, БҮРЭН ЭРХТ БАЙДАЛ, ХҮНИЙ ЭРХ, ЭРХ ЧӨЛӨӨГ БАТАТГАСАН, ТӨРИЙН ЭРХ МЭДЛИЙГ ХУВААРИЛАХ ЗАРЧИМ ДЭЭР ҮНДЭСЛЭГДСЭН ХУУЛИУДЫН ХУУЛЬ БҮХИЙ ДЭЭД ХҮЧИН ЧАДАЛТАЙ УЛС ТӨР, ЭРХ ЗҮЙН БАРИМТ БИЧИГ" ХЭМЭЭН ТОДОРХОЙЛДОГ. 2.МАНАЙ УЛСЫН ХУВЬД 1924 ОНЫ 6 ДУГААР САРЫН 3-НД ХУРАЛДСАН МОНГОЛ АРДЫН НАМЫН ТӨВ ХОРООНЫ ТЭРГҮҮЛЭГЧДИЙН ХУРАЛ УЛС ОРОНД БҮГД НАЙРАМДАХ ЗАСАГ ТОГТООХ ТУХАЙ ШИЙДВЭР ГАРГАСНЫГ ТӨВ ХОРООНЫ БҮГД ХУРЛААР ХЭЛЭЛЦЭН БАТАЛЖ, “ХАРЬЯАТ БҮГД НАЙРАМДАХ АРДЫН ЗАСГИЙГ ЯВУУЛЖ, … УЛСЫН БҮХ ДЭЭД ЭРХИЙГ УЛСЫН ИХ ХУРАЛ, МӨН ХУРЛААР СОНГОГДСОН ЗАСГИЙН ГАЗАР ХАДГАЛНА” ГЭЖ ТОГТООЖЭЭ. ЭНЭ ДАГУУ БНМАУ-ЫН АНХДУГААР ХУРАЛ ХУРАЛДАЖ, 1924 ОНЫ 11 ДҮГЭЭР САРЫН 26-НД АРДЫН БҮРЭН ЭРХТ БҮГД НАЙРАМДАХ УЛСЫГ ТУНХАГЛАН, АНХДУГААР ҮНДСЭН ХУУЛИА БАТАЛСАН БИЛЭЭ. УГ ҮНДСЭН ХУУЛИЙН 1 ДҮГЭЭР ЗҮЙЛД: “БҮХ МОНГОЛ УЛСЫГ ҮҮНЭЭС ХОЙШ БҮГД НАЙРАМДАХ БҮРЭН ЭРХТ АРД УЛС ГЭЖ, УЛСЫН ДЭЭД ЭРХИЙГ ЖИНХЭНЭ АРДАД ЭДЛҮҮЛЭН, УЛСЫН АЛИВАА ХЭРГИЙГ УЛСЫН ИХ ХУРАЛ, ТУС ХУРЛААР СОНГОГДСОН ЗАСГИЙН ГАЗРААС ГҮЙЦЭТГЭН ШИЙТГҮҮЛЭХ ЯВДЛЫГ НИЙТЭЭР СҮСЭГЛЭН ДАГАВАЛ ЗОХИНО” ХЭМЭЭН ЗААЖЭЭ. * Ийнхүү манай улс ХХ зууны хүн төрөлхтний улс төрийн дэвшилтэт үзэгдэл-Бүгд Найрамдах байгуулалд шилжин орсон Ази тивийн анхны улсын нэг болжээ. Мөн Монгол Улс түүхэндээ анх удаа Бүгд Найрамдах байгууллыг тунхагласан Үндсэн хуультай болсон байна. 3.Түүх сөхвөл анхны Үндсэн хуулийг боловсруулах ажлын хэсэг байгуулах шийдвэрийг Ардын Засгийн газар, Монгол Ардын Намаас 1922 оны 5 дугаар сарын 19-нд гаргаж, тус ажлын хэсгийн даргаар Шүүх яамны сайд, хурц гүн Магсаржавыг томилжээ. Улмаар 1922 оны 9 дүгээр сарын 1-ний өдөр Ардын Засгийн газрын 39 дүгээр хурал тэрхүү комиссын ажилтай холбогдуулан гаргасан тогтоолдоо: "Үндсэн хуулийг ардын эрхт хэмжээт цаазат Англи мэт улсын хуулиас товчлон авч, эдүгээгийн явуулан буй засгийн байдалд нийцүүлэн зохиовол зохино" хэмээн заасан байдаг. Уг ажлын хэсэг Зөвлөлт Орос Улс, АНУ, Япон, Бельги зэрэг улс орнуудын Үндсэн хуулиудыг орчуулж, судалж байсныг хөрөнгөтөн орнуудын Үндсэн хуулиудыг хуулах нь гэсэн үндэслэлээр 1922 оны 12 дугаар сард татан буулгажээ. Харин 1924 оны 9 дүгээр сарын 23-нд Ардын Засгийн газрын Ерөнхий сайд Б.Цэрэндоржоор ахлуулсан Үндсэн хууль боловсруулах комисс байгуулжээ. 4.Улсын анхдугаар Их Хурал 1924 оны 9 дүгээр сарын 8-нд Нийслэл хүрээнд эхэлж, халхын дөрвөн аймаг, Дөрвөдийн хоёр аймаг, Алтай ба Хөвсгөлийн Урианхай хошууд, Дарьганга, Ховдын тариачин хошуу болон ардын цэргийн ангиудаас нийт 90 хүн Их Хуралд төлөөлөгчөөр сонгогдсоноос 77 төлөөлөгч нь оролцжээ. Анхдугаар Их Хурлаар олон чухал асуудал хэлэлцэж шийдвэрлэсний дотор анхдугаар Үндсэн хуулийг 1924 оны 11 дүгээр сарын 26-ны өдөр санал нэгтэй баталжээ. 5.Хуудас бүр дээр нь “Ардын эрхт Монгол Улсын Хурлын тамга” гэсэн дөрвөлжин тамга дарсан Монгол Улсын анхдугаар Үндсэн хуулийн 18 хуудас эх бичиг, тус Үндсэн хуулийн зүйл заалтыг тайлбарласан 72 хуудас тайлбар сэлтийн хамт эдүгээ Архивын ерөнхий газрын сан хөмрөгт хадгалагдаж байна. Анхдугаар Үндсэн хуулийн эх бичгийн сүүлийн хуудаст “Монгол Улсын 14 дүгээр оны 10 сарын 30 бөгөөд аргын улирлын 11 сарын 26-ны өдрийн үдийн хойт 4 цаг 17 минутад энэхүү Үндсэн хуулийг Улсын анхдугаар Их Хурлын 14 дүгээр тогтоолын 1 дүгээр зүйлд батлав. Хурлын дарга Жадамба, дэд дарга Бадрах, нарийн бичгийн дарга Гэлэгсэнгэ, Дугаржанцан” хэмээжээ. 6.Монгол Улсын анхны Үндсэн хууль нь 6 бүлэг, 50 зүйлтэй. Анхны Үндсэн хуулийн 1 дүгээр зүйлд “Бүх Монгол Улсыг үүнээс хойш Бүгд найрамдах Бүрэн эрхтэй Ард улс хэмээж, улсын дээд эрхийг жинхэнэ ардад эдлүүлэн, улсын аливаа хэргийг Улсын Их Хурал ба мөн хуулиар сонгогдсон Засгийн газраас гүйцэтгэн шийдвэрлүүлэх явдлыг нийтээр сүслэн дагавал зохино” хэмээжээ. Энэ нь тухайн цагт хоёр их гүрний дунд оршиж байсан жижиг, буурай Монгол орны хувьд өөрийн тусгаар тогтнолоо олох маш том алхам байв. Монголчууд туурга тусгаар улс болсноо ийнхүү зарлахад хэдийгээр хоёрхон улс зөвшөөрөхөө мэдэгдсэн ч Монголын талаарх энэ мэдээлэл Америкийн “Нью Йорк таймс” сонинд нийтлэгдэн дэлхийн олон орны сонорт хүрсэн түүхтэй. Хэдийгээр тухайн цаг үед Монгол Улсыг хүлээн зөвшөөрсөн Төвд, Тува улсууд нь өдгөө БНХАУ, ОХУ-ын бүрэлдэхүүнд багтдаг ч манай улсыг хүлээн зөвшөөрсөн анхны улсууд хэмээн түүхэнд тэмдэглэгдэн үлджээ. 7.Аливаа улсын тусгаар тогтнол нь Үндсэн хуулиараа баталгаажиж байдаг. Тиймээс анхдугаар Үндсэн хуулиа баталсны ач холбогдол нь тусгаар тогтнолын дайтай үнэ цэнэтэй юм. Анхдугаар Үндсэн хуулинд "... улсын дээд эрхийг жинхэнэ ардад ... эдлүүлж”, "Улс төрийн бүх хэргийг ард түмнээс удирдан гүйцэтгэх явдлыг хүндэтгэнэ" хэмээн тунхагласан энэхүү заалт одоо ч утга агуулгаа хадгалан ардчилсан шинэ Үндсэн хуульд оршсоор байгаа билээ. 8.Үндсэн хуульдаа хүний эрх, эрх чөлөөг эрхэмлэн дээдлэх заалт оруулсан энэ цагаас эхлэн улс орон, ард түмний аж амьдралд олон дэвшилтэт ахиц өөрчлөлт гарчээ. Улсын хувь заяатай холбоотой асуудлыг нэг хүний үзэмжээр бус нийт ард түмний хүсэл зоригт нийцүүлэн шийдэх боломж бүхий засаглалыг бүрдүүлсэн нь анхдугаар Үндсэн хуулийн түүхэнд гүйцэтгэсэн чухал үүрэг юм. Тусгаар тогтносон Монгол Улсын 14 дүгээр он буюу 1924 оны энэ өдөр "Бүх Монгол Улсыг үүнээс хойш Бүгд Найрамдах Бүрэн Эрхтэй Ард Улс" хэмээн дотоод ба гадаадад тунхаглан зарлаж, хуульчлан бататгаажуулсан нь ХХ зууны түүхэн дэх онцгой үйл явдал хэмээн үздэг. Тиймээс хоёр их гүрний дунд оршин тогтнодог Монгол Улсыг тусгаар тогтносон улс болоход томоохон хувь нэмэр оруулсан анхны Үндсэн хуулиа баталж, Бүгд Найрамдах улсаа тунхагласан энэ өдрийг Монголын ард түмэн бүх нийтээрээ тэмдэглэж ирсэн уламжлалтай билээ.