Ээлжит хичээлийн сэдэв: Шинэ мэдээллийг олж, эхийн гол санааг амьдралд тохиолдсон үйл явдалтай холбон тайлбарлах Хугацаа: 80минут Хамрах хүрээ: 7-р анги Хэрэглэгдэхүүн: Суран бичиг, цөм хөтөлбөрөө, "Эквадорт хийсэн тэмдэглэл", "Алтайд" эхүүд Үйл ажиллагаа 1. Хуудас 75. "Эквадорт хийсэн тэмдэглэл", "Алтайд" хоёр эхээс олж авсан шинэ мэдээллээ жагсааж бичье. (10минут) Үйл ажиллагаа 2. Хуудас 75. Алтайд эхэд "Энэ бол ашиггүй өнгөрүүлсэн цагаа эргэж харамссан байлаа" гэжээ. Чамд өөрийгөө өөрчлөх санаа төрж байсан уу? Тийм бол хэзээ, юунаас болж? (15минут) Үйл ажиллагаа 3. Хуудас 75. Дараах үйл явдлуудыг амьдралд тохиолдсон үйл явдалтай холбон тайлбарлаж ярилцъя. (5минут) Үйл ажиллагаа 4. Хуудас 76. Аян замын тэмдэглэлдээ шинэ мэдээлэл оруулж бичье. (5минут) Үйл ажиллагаа 5. Хуудас 76. Дараах мэдээлэл, үг хэллэгийг дэлгэрүүлээд, найз нөхдөө тухайн газар нутгийг очиж үзэх сэн гэсэн хүсэл сэтгэгдэл төртөл нь аяны бяцхан тэмдэглэл бичээрэй. (10минут) Аялалыг хүссэн өөр газар нутгийнхаа талаар уншиж судлан, бичиж бас болно. Үйл ажиллагаа 6. Хуудас 77. Дараах дүрслэлээс ямар мэдрэмж төрж байгаагаа бичнэ үү. (10минут) Зарим газар замын хажуугийн эгц энгэр нурж, бөөн чулуу овооролдсон. Зарим газар үер бууж, замын дундуур сэт цохигдсон. Үйл ажиллагаа 7. Хуудас 77. Нутаг орноороо аялж байхад , хүний буруутай үйл ажиллагаанаас болж байгаль орчин доройтсон, чамд таагүй сэтгэгдэл төрүүлсэн тухай шинэ баримт мэдээлэл оруулан бичээрэй. (10минут) Үйл ажиллагаа 8. Гэрийн даалгавар (5минут) Байгаль орчинд тулгамдаж байгаа асуудал, түүний шалтгааныг олж, тухайн асуудал, түүнийг хэрхэн шийдэх талаар дүгнэн бичээрэй. 