НАТЮРМОРТ БАЙГУУЛАЛТ Натюрморт зурахад зохиомж, байгуулалт, гэрэл сүүдэр төгсгөлд нь гүйцэтгэл гэсэн дарааллаар ажиллана. Энэ 4 дараалал бүгд чухал гэхдээ байгуулалтыг алдаагүй зөв хийж байж зураг бүхэлдээ боломжийн бодитой харагддаг. Аливаа юмсын байгуулалтыг гаргахдаа тухайн биетийн өндөр өргөний хэмжээг хооронд нь харьцуулж биет тус бүрийг өөр хооронд нь бас харьцуулна. Мэдээж ямар ч шугам хэрэглэхгүй зөвхөн харандаагаараа хэмжиж харьцуулах ёстой. Хамгийн гол нь тэнхлэг, тэгш хэм, хэвийлт болон өнцгийг сайн харж гаргах хэрэгтэй. Биет холдох тусам алслалтын хуулиар хэмжээ нь багасч өнцгүүд хэвийлт үүсгэнэ. Байгуулалтыг хэр хэмжээгээр үнэн зөв алдаагүй гаргана төдий чинээ зураг чинь бодит харагддагийг мартаж болохгүй.