Үсэрч харайх тоглоом тоглоно. Сурагчдыг 5-6 хүнтэй багт хувааж, 2-3 баг ээлжлэн тоглох ба тоглоогүй баг нь амрахаар зохион байгуулна. Аль нь хол харайж буйг ярилцана. Үсрэлтийн дасгалын ач холбогдлыг багш сурагчид хамтарч тайлбарлана. Буухиа тоглоом: Нэг баг 6 хүнтэй байна. Дараах даалгаваруудыг гүйцэтгэнэ. 1-р өртөө Тус тусдаа богино дээстэй 3 сурагч 1м өргөн зурвас дундуур цуварч дээсдэж 18м зайг туулаад алчуураа дамжуулна. 2-р өртөө Цувруулан 60 см зайтай тавьсан Волейболын 6 ш бөмбөг дээгүүр 3 сурагч ар араасаа даган үсэрч алчуураа дамжуулна. 3-р өртөө Багаараа 50 см өндөр татсан резин дээгүүр хөлөө шулуун урагш- дээш савж алхан цуварч давж гарна. Тоглоомын шалгуур: Баг бүр халаасны 100 оноотой байна гэж үзээд богино дээсэнд гүйж дээсдэхдээ алдах бөмбөг ба резинд хүрэх зэрэг алдаа бүрээс 1 оноо хасах байдлаар дүнг гаргана. Мөн багаараа гүйцэтгэж дуусах хугацааг харна. Алдаа бүрийн оноог 100 онооноос хасч, хугацаагаар нь байр эзлүүлэн дундажаар дүнг гаргана. Гол шалгуур нь оноо байна. [kjkh]