 Бусад хүн ямар гэм алдаатай байна, амьдрал нь яагаад буруутаад байна, яавал буруутахаар байна түүнийг нь цаг үеийг нь тааруулж, нөхцөл байдалд нь уялдуулан зөв аргаар өөрөө "Та ингэвэл болохоор байна, энэ чинь буруутаад байна, ийм алдаа байна" гэж ухааруулж хэлэх юм бол тэр хүнд бэлэг бүгдийн хамгийн дээд бэлэг болдог. Өөр үнэтэй цэнтэй эд зүйлд өглөө ч цаад хүн тодорхой хугацааны дараа үнэ цэнэ нь буурчих вий дээ, эсвэл их үнэ цэнэтэй байгаа тул эвдчих вий, алдчих вий, алга болчих вий гэсэн болгоомжлол төрж, хэрэглэх бүрд сайхан мэдрэмж төрдөггүй. Харин хүний алдааг нь ухааруулаад, алдааг нь засаж өгвөл тэр хүн алдаагаа засаж байгаа аргыг өөртөө хэрэгжүүлэх бүртээ өөртөө аз жаргалыг мэдэрч байдаг. Аз жаргалыг нь хэн ч аваад явж чаддаггүй. Тийм болохоор бусдад алдааг нь ойлгуулж ухааруулна гэдэг бол бэлгийн дээд бэлэг болдог. Бусдад алдааг нь ухааруулж алдааг нь засаж өгөхдөө та ийм ийм алдаатай байна гэдгийг нэг удаа хэлээд болохгүй бол шантарч болсонгүйдээ гэж хойш суух, орхих биш, энэ удаа болсонгүй ч дараа би өөр байдлаар, өөр аргаар хэлж ухааруулъя гэж бодох хэрэгтэй. [ferfegf][ferfegf]