Волейболын тэмцээн үзсэн үү? Волейбол тоглоход ямар ямар хөдөлгөөн үйл хийдэг вэ? Нэрлээрэй? Гэсэн асуултаар ярилцана. -Волейболчдын тоглолтын видео бичлэг үзнэ. Тоглогчдын зогсолт,байрлал,шилжилтийг ажиглаад дуурайн хийж үзүүлэх даалгавар өгнө. -Сурагчдын волейболын үндсэн зогсолтыг дуурайж үзүүлэх ба үндсэн зогсолтоос баруун зүүн урагш хойш шилжиж үзнэ. -Хоёр сурагч хоорондоо 3-4 м зайтай зогсоно.Бөмбөгөө нэгэн зэрэг дээш өндөр шидээд өөд өөдөөсөө гүйж алгаа нийлүүлэд,буцаж байрандаа ирэн өөрийн бөмбөгийг барьж авна. -Хоёр сурагч 3-4 м зайтай зогсоод бөмбөг өөрийнхөө урд шаланд ойлгон шидээд,хавсралттай шилжилтээр нөгөө сурагчийн байранд очиж,түүний шидсэн бөмбөгийг газар унахаас өмнө барьж авна. Хажуугийн шугам дээр үндсэн зогсолтоор зогссон байдлаас багшийн дохиогоор гүйж тавьсан тэмдэгт хүрээд үндсэн зогсолтоор зогсоно. -Үндсэн зогсолтын байрлалыг хадгалан 9 м зайд хавсралттай алхмаар шилжээд урагш 5 м гүйж үндсэн зогсолтоор зогсоно.Баруун зүүн тал руу ээлжлэн шилжинэ. -Шилжилтийг хэрэгсэлтэй болон хэрэгсэлгүй гүйцэтгэж болно.Хэрэгсэлтэй шилжилтийг сонгохдоо сурагчдад сонирхолтой байх ба нэг дасгалаар 2-3 зорилтыг хэрэгжүүлж чадах хэрэгсэлийг сонгоно. -Шилжилтийн гол зорилго нь хөлийн хөдөлгөөнөө зөв гүйцэтгэхийн зэрэгцээ бөмбөгөө мэдэрсэн байх ба сурагчдын 2 үйлдлийг нэгэн зэрэг гүйцэтгэх чадварыг хөгжүүлнэ. -Дасгалыг гүйцэтгэх үед багш сурагчдын гүйцэтгэлд байнга хяналт тавин алдааг засаж өгөхийн зэрэгцээ ялангуяа бөмбөгтэй,алчууртай,цагаригтай шилжилтийг өөрөө хамтран хийж хэрэгсэлээ мэдрэхэд туслана