НЭГЖ ХИЧЭЭЛИЙН ХӨТӨЛБӨР ХҮРЭХ ҮР ДҮН ТҮЛХҮҮР ҮГ: Тоон дараалал, зүй тогтол, арифметик прогресс, ерөнхий гишүүний томьёо ХЭРЭГЛЭГДЭХҮҮН: Явцын үнэлгээний даалгавар CУРАЛЦАХУЙН ЗОРИЛТ: ӨМНӨ ЭЗЭМШСЭН МЭДЛЭГ, ЧАДВАР ОДОО ЭЗЭМШИХ МЭДЛЭГ, ЧАДВАР • Дарааллын зүй тогтлыг олох, үргэлжлүүлэх • Дүрсүүдийн дараалал зохиох, хялбар дарааллын зүй тогтлыг олох, үргэлжлүүлэх • Шугаман болон дүрсэн дарааллын гишүүдийн зүй тогтол, ерөнхий гишүүний дүрмийг олох, арифметик прогрессийн _n _дүгээр гишүүний томьёог олох, амьдрал ахуйд хэрэглэх ҮЙЛ АЖИЛЛАГАА 1: ДАРААЛЛЫН ЗҮЙ ТОГТЛЫГ ОЛОХ Дарааллын гишүүдийн зүй тогтлыг олж, зүй тогтлын дагуу үргэлжлүүлэх, уг дарааллын өгсөн дугаартай гишүүнийг олох, улмаар ерөнхий гишүүний томьёог олох чадвар төлөвшүүлэхийн тулд сурах бичиг дэх сэдэлжүүлэх даалгаврыг сурагчдаар гүйцэтгүүлэх хэрэгтэй юм. Дүрсийн дугаар 1 2 3 4 5 6 ... _N___ Квадратын тоо 1 7 Чүдэнзний тоо 4 22 БОДОЛТ: в. Квадратын тоо 2-оор, чүдэнзний тоо 6-аар нэмэгдэж байна. г. Өмнөх зүй тогтлыг мэдсэнээр 5 дахь дүрс 9 квадрат, 28 чүдэнзнээс, 6 дахь дүрс 11 квадрат, 34 чүдэнзнээс тогтохыг зураг зуралгүй хэлж чадна. д. 15 дахь дүрс 29 квадрат ба 88 чүдэнзнээс тогтоно. е. Квадратын тоо дүрсийн дугаарыг 2-оор үржүүлж, 1-ийг хасахад, чүдэнзний тоо дүрсийн дугаарыг 6-аар үржүүлж, 2-ыг хасахад гарч байна. ж. _n _дүгээр дүрс 2_n_-1 квадрат ба 6_n_-2 ширхэг чүдэнзнээс тогтож байна. Зарим сурагчид чүдэнзний тоо квадратын тоог 3-аар үржүүлж, 1-ийг нэмэхэд гарч байгааг ажиглаж болох юм. ҮЙЛ АЖИЛЛАГАА 2: ЕРӨНХИЙ ГИШҮҮНИЙ ТОМЬЁОГ ОЛОХ Сурах бичгийн дараагийн сэдэлжүүлэх бодлогоос дарааллын гишүүд 2-оор нэмэгдэж байвал ерөнхий гишүүний томьёонд нь 2_n _илэрхийлэл оролцдог гэдгийг ажиглуулж хэлүүлбэл их сайн. Багш дээрх ажиглалтыг хэлүүлэх дөхүүлэх асуултууд асууж болно. Энэ дүрмийг ашиглан арифметик прогрессийн ерөнхий гишүүний томьёог гаргаж сургах зорилготой юм. Мөн сондгой тоонуудын дараалал 2_n_-1 (2-т хуваахад 1 үлддэг тоонууд), тэгш тоонуудын дараалал 2_n _(2-ын хуваагдагчдын дараалал), 3-ын хуваагдагчдын дараалал 3_n _гэх мэт томьёотой байдгийг шууд ашиглаж сурвал ерөнхий гишүүний томьёог хурдан зөв олдог болно. Ерөнхийдөө арифметик прогрессийн ерөнхий гишүүний томьёо _dn _+ _b _хэлбэртэй байгааг, _d _ба _b _зүй тогтлын юу юу илэрхийлдгийг ажиглуулж, дүгнэлт гаргуулаарай. Хэсгийн тоо Анх 1 1 дэх хуваалтын дараа 2 дахь хуваалтын дараа 3 дахь хуваалтын дараа ... 10 дахь хуваалтын дараа 