НЭР Монгол бичгийн _түрүг_ (кирилл монголд ТҮРЭГ), Түрэг бичгийн _türük_ хоёр нэг үг. Угаасаа түрэг үгийн адгийн _қ (к) _монголд _г_, монгол үгийн адгийн _г_ түрэгт _қ (к) _гэж тогтсон үг маш олон. Олон тоонд _түргүд_ буюу ТҮРГҮҮД (оноосон нэрийн дүрмээр _ТҮРЭГҮҮД_ гэх нь бий) гэж бичнэ. Монголоос олдсон Түрэг улсын үеийн хөшөөнд [Old Turkic letter UK.svg][Old Turkic letter R2.svg][Old Turkic letter U.svg][Old Turkic letter T2.svg][9][10], [Old Turkic letter K.svg][Old Turkic letter R2.svg][Old Turkic letter U.svg][Old Turkic letter T2.svg][11] буюу _türük_ гэсэн нэр байдаг нь түрэг хэл дээрхи бичигт түрэг нэр анх дурьдагдсан тохиолдол юм. Зарим түрэг судлаачид «төрсөн», «үүссэн» гэсэн утгатай байж магадгүй гэж үзжээ.[12] Худам монгол бичгээр бол төр улсын «төр», төрөх, гарахын «төр» гэсэн монгол үгстэй ижил язгуур болоод бичлэгтэй. _Бичиг_, _ажиг_, _чимэг_ гэдэгчлэн үйлээс нэр үг үүсгэх _–г_ дагавар залгахад «төрсөн юм», «төрсөн зүйл» гэсэн утгатай «төрөг» гэх үг болно. Хэрвээ ийм үг монгол хэлнээ байсан бол _түрүг_ гэдэгтэй яг адил бичигдэх байлаа. ТҮҮХ Зарим эрдэмтэд Алтай хэлний язгуурийн ард түмнүүд уулаасаа нэг гаралгүй гэж үздэг. европ хэлт скифүүдийн нутаг ба өвөг түрэгүүд, МЭӨ 100 он Европ хэлт индо-аричуудын археологийн соёлууд. Андроновын соёл - улаан Ихэнх судлаачдын үзэж буйгаар түрэгүүд эрт үед Казахстанаас хойд зүгт баруун Сибирьт суурьшиж байжээ. "Түрэгүүд хаана үүссэн бэ? Түрэгүүд Монголд анхнаасаа байгаагүй учир Монголын уугуул хүмүүс биш. Үүнийг археологичид хэдийнэ мэднэ. Тэгвэл Монголд хаанаас ирэв? Алтайн нуруунаас уу? Гэтэл Алтайн нуруунд түрэгүүд мөн л анхнаасаа байгаагүй" гэж казахын зохиолч Олжас Сулейменов бичжээ.[13] Зарим эрдэмтдийн үзэж буйгаар алтай хэлний язгуур 5000 жилийн өмнө монгол, түрэг, тунгус гэсэн 3 бүлэгт хуваагдах үеэс эдгээр гурван ард түмэн хэл, соёл, угсаатны хувьд бие даан хөгжиж эхэлжээ. Эрт цагаас эхлэн түрэгүүд Алтайн язгуурын хэлт ард түмнүүдийн баруун талд, монголчууд төв дунд нь, тунгусууд зүүн талд нь суурьшин амьдарч ирсэн гэж үздэг. Түрэгүүд эрт цагт нүүдлийн мал аж ахуй эрхэлдэг байсан ба түрэг соёл Евразийн нүүдэлчдийн соёлтой салшгүй холбоотой. Оричн үеийн түрэгүүдийн ихэнхи нь жинхэнэ түрэг гаралтай биш, түрэгжсэн хүмүүс юм. Түрэгийн хаант улсын байлдан дагууллын үеэс буюу 6-р зуунд түрэгүүд баруун зүгт нүүж эхэлсэн үеэс евразийн баруун болон хойд хэсэгт түрэгжих процесс эрчимтэй явагдаж эхэлжээ.