Улс төрийн систем гэж нийгэмд засаглалыг зохион байгуулан, нийгмийн баялгийг хуваарилан байршуулах арга хэрэгслүүд, эрх зүйн хийгээд улс төрийн хэм хэмжээ, дэг журмын цогц, төр, улс төр, иргэд нийгмийн байгууллагуудын нэгдэл юм. _УЛС ТӨРИЙН ДЭД СИСТЕМҮҮД_ улс төрийн бүрдэл хэсгүүд буюу оролт, хувиргалт, гаралт, эрхэх холбоо, тэдгээрийг бодит байдал дээр хэрэгжүүлэгчид болох иргэд, сонирхлын бүлгүүд, улс төрийн нам, төр, хэвлэл мэдээлэл зэрэг нь хоорондоо харилцан хамааралтай бөгөөд тасралтгүй гинжин хэлхээ холбоотой байдаг. улс төрийн систем нь түүнийг бүрдүүлэгч дэд системүүдийн чиг үүргээрээ холбогдсон нэгдэл. Үүнд: * тогтолцооны дэд систем * мэдээлэл харилцааны дэд систем * хэм хэмжээ- зохицуулалтын систем _ТОГТОЛЦООНЫ ДЭД СИСТЕМ_ аливаа систем оролт, хувиргалт,гаралт, эргэх холбоо гэсэн хэсгээс бүрддэг ба улс төрийн системийн хувьд оролт нь олон түмний шаардлага, дэмжлэг, гаралт нь шийдвэр үйлдэл юм. [зураг] нөгөө талаар улс төрийн систем нь: сонирхол илэрхийлэх үйл ажиллагаа бөгөөд нийгмийн гишүүд, бүлгийн ашиг сонирхлыг тодорхой арга хэрэгслийн тусламжтайгаар илэрхийлдэг. /Сонирхлын бүлгүүд, иргэний хөдөлгөөн, ТББ/ сонирхлыг нэгтгэх үйл ажиллагаа бөгөөд бүх сонирхлыг бүрэн хангах бололцоо нийгэмд байдаггүй тул тэдгээрийг нэгтгэн бодлогоо боловсруулах үүрэг хүлээдэг. /улс төрийн нам, эвслүүд орно/ сонирхлыг хэрэгжүүлэх үйл ажиллагаа бөгөөд бодлогыг нийтээр дагаж мөрдөх шийдвэрт тусгуулж, түүнийг улс төрийн засгийн эрх мэдлээр биелүүлэх үүрэгтэй./төр/ _МЭДЭЭЛЭЛ ХАРИЛЦААНЫ СИСТЕМ_ Мэдээлэл харилцааны дэд систем нь улс төрийн системийн бүрдэл хооронд холбоо тогтоох, төр болон улс төрийн институтэд мэдээлэл дамжуулан сувгийн үүрэг гүйцэтгэдэг. энэхүү дэд системийн ач холбогдоласар их бөгөөд улс төрийн системийн үйлчлэл нь хүмүүсийнавч буй мэдээллийн түвшин, хүрээнээс ихэд шалтгаалдаг. хүмүүс тодорхой мэдээлэл, мэдлэгтэй байж улс төрийн аливаа үйлдлийг үнэлэх боломжтой. хэм хэмжээ зохицуулалтын дэд систем улс төрийн амьдрал дахь хүмүүсийн үйл байдал болон бусад объектын чиг үүргийг тодорхойлох хэм хэмжээнээс бүрдэх бөгөөд дадал заншлын, хууль зүйн гэж ангилна. ардчилсан нийгэмд улс төрийн нам, сонирхлын бүлгээр дамжин улс төрийн амьдралд оролцох хүмүүсийн оролцоог дадал заншлын хэм хэмжээ гэж үзнэ. хууль зүйн хэм хэмжээ нь хууль тогтоох үйл явцыг тодорхойлж үг хэлэх, саналаа илэрхийлэх, эвсэн нэгдэх зэрэг эрхийг тогтооно. _УЛС ТӨРИЙН СИСТЕМИЙН ЧИГ ҮҮРЭГ_ уг асуудлыг Г.Алмонд үндсэн хоёр бүлэг болох оролт, гаралтын чиг үүрэг байдлыг тодорхойлсон юм. [зураг]