Д. Пүрэвдорж "Чингис" шүлэг https://www.youtube.com/watch?v=VAlUkoWW0P4 ЧИНГИС Тэмүүжин-нумын хөвчнөөс төрөөгүй юм_ __с_ Тэмүүжин-сумын зэвнээс гараагүй юм Тэмүүжин-Өэлүн эхээс төрсөн юм Тэмүүжин-өрлөг түүхээс гарсан юм. Амар заяа хомс доголон нулимст хорвоод Аврах тавилан мөхөс долоон үеийн тэртээд Атаа хорслын манцуйд Есүхэйн хүү өсч Аян дайны онгодоор есөн тугаа тахисан юм. Оонын халиун зоо шиг халхын саруул талд Онгин цагаан тамга шиг гэрээ тэр барьсан юм Онон мөрний савд хур шиг шаагих адуунаас Онгон хоёр загалыг мөнгөн хяруунд сойсон юм. Эх орноо өмчилсөн гурван хасгийн хүрээлэнг Элгэн ургаа өмөөрсөн дөрвөн тотгоор түшүүлж Тулгар төрийн баганыг хорол тоононд өргөн Туурга тусгаар Монголын голомтыг тэр тулсан юм. Омог билгүүн төгс тэнгэр эзний жигүүрт Од мэт сарнисан овгийн өдөс гуурсалж Хөнөөх аюул хөмөрсөн ахуй цагийн үймээнд Хөө хуяг нөмөрсөн их Монгол дэвсэн юм. Хатуу цагийн эрх, хүнд мөрийг дархлаж Хасаг их тэрэгний хүрд дугуйг түлхэж Түмэн-Эхийн харайсан эх нутгийн бэлчирт Түмний газар зурайсан цагаан тоос татсан юм. Хөх Монголын дэвээн тэнгисийн шуургыг ярж Хөмхий зуусан ертөнц Чингисийн өмнө сөхөрсөн юм Хүлэг морьдын туурай өрнө дорныг цөмлөж Хөл нүцгэн хорвоо халуун нурам гишгисэн юм. Тиймээ! Дайны мөрөөр цагаан сүү урсаагүй Тиймээ! Дайчдын сүрийг цагийн саалт мартаагүй Тиймээ! Чингис өндөр Алтайн зартай юм Тиймээ! Чингис өнөөдөр ч гэсэн нэртэй юм. Хойч үедээ тэр хар буруу санаагүй Хорин гангийн гачаалд хатан Онон ширгээгүй Чингисийн их Монгол ядарсан, гутарсан, задарсан Чиний хөх Монгол ялсан, хөгжсөн, мандсан Ямар ч байсан Чингис Хангарьд шиг хальж Ял гавьяа хоёроо хойч үедээ даатгасан юм. Гал усанд элэгдсэн буурал замбуутивийн магнайд Ган сэлмийнхээ ирээр Монгол гэж бичсэн юм Чингис-нумын хөвчнөөс төрөөгүй юм Чингис-сумын зэвнээс гараагүй юм Чингис-Өэлүн эхээс төрсөн юм Чингис-Өрлөг Монголоос гарсан юм. [Image result for Ð´.Ð¿Ò¯ÑÑÐ²Ð´Ð¾ÑÐ¶ ÑÐ¸Ð½Ð³Ð¸Ñ]