АРГА ЗҮЙН ТӨЛӨВЛӨЛТ: Ээлжит хичээл 3 “Сэтгэлийн өнгө аяс, хандлагыг илэрхийлэхэд үгийн утгын үүрэг” ЗОРИЛГО: Бичигчийн мэдрэмж сэтгэгдлийг тодорхойлон бичих, бичигчийн хандлага, сэтгэлийн өнгө аясыг дүгнэн бичих ЗОРИЛТ: 1. Бичигчид мэдрэгдэж буй зүйлсийг ялган бичих 2. Мэдрэмж, сэтгэгдлийг тодорхойлон бичих 3. Мэдрэмж, сэтгэгдлийн ялгааг таних Үйл ажиллагаа Багш, сурагчдын үйл ажиллагаа Үйл ажиллагаа 1 - Багш сурагчдаас: “Хүнд хэдэн мэдрэхүй байдаг” талаар асууж ярилцана. Тэдгээр нь ямар ямар үүрэгтэй, хэрхэн мэдэрдэг болох тухай ярилцах - Анне дайны үеийн дуу чимээ, дүр байдлыг яаж мэдэрснийг зураглалын дагуу эхээс ялган бичих Үйл ажиллагаа 2 - Үгийн сүлжээг бөглөөрэй. ХӨНДЛӨНГӨӨР: Аннегийн мэдрэмжийг илэрхийлсэн хэлцийг доор харуулав. Эдгээр хэлцийн ойролцоо утгат хэлцийг эхээс олж нөхөөрэй. 1. Чих баярламаар 2. Гол харлах 3. Нүдний хор гаргах 4. Сүнс зайлах 5. Цааш орохгүй 6. Зүрх чичрэх 7. Шургаж унах шахах БОСООГООР: Аннегийн бодол сэтгэгдлийг доор үзүүлэв. Өгүүлбэр тус бүрээс түүний сэтгэл хөдлөлийг тодорхойлж бичээрэй. 1. Бурхан минь! Битгий л галүуурчхаж үзээсэй. 2. Харин муу юм төгсөнө. 3. ... ингэж сайхан мэдээ сонсож, амьдрах итгэл олж авах гэж! 4. Тийм их түймэр гэдэг сонирхоод баймаар юм биш аж. 5. Өчигдөр ганц ч агшин тайван байсангүй. 6. Гудамжинд гарах нь бөмбөгдөлтөөс долоон дор аюултай юм чинь. Үйл ажиллагаа 3 - Мэдрэмж, сэтгэгдлийн ялгааг ярилцах * Чиний бодлоор мэдрэмж, сэтгэгдэл гэж юу вэ? * Ямар ижил тал байна вэ? * Мэдрэмж хаана үүсэж, сэтгэгдэл хаана бий болж байна вэ? * Мэдрэмж, сэтгэгдлийг ямар үгээр илэрхийлж болохоор байна вэ?