 ҮЙЛ АЖИЛЛАГАА: Үе шат Төлөвлөлт Багшийн чиглүүлэг Сэдэл үүсгэх Үйл ажиллагаа 1 Сурах бичиг х102 дээрх № 539 зургийг ажиглуулна. Дэлхийн хуурай газрын хамгийн өндөр цэг Эверест оргил бөгөөд далайн түвшнээс дээш 8848м байдаг. Харин далайн хамгийн гүн хонхрыг Марианы хонхор гэх бөгөөд далайн түвшнээс доош 11032м байдаг. Эверестийн оргилыг заагаарай. Марианы хонхрыг заагаарай. Эдгээрийг тэмдэглэсэн хуваарийг ажиглуулна. Энэ тэмдэглэсэн хуваарийг босоо тэнхлэг гэж үзэж болдог. Зургийг ажиглуулан зураг дээрх хуваарийг уншуулна. Яагаад эерэг сөрөг тоогоор тэмдэглэж байна вэ? Далайн түвшнээс дээш доош гэж аль хэсгийг тэмдэглэсэн байна вэ? Энэ тэмдэглэсэн хуваарийг босоо тэнхлэг гэж үзэж болдог Мэдлэг бүтээх Үйл ажиллагаа 2 Х102 жишээ 1,2,3 Өмнөх анги дээр тоон шулуун дээр натурал тоо,сөрөг тоог тэмдэглэх тухай судалсан. Багш тоон шулуун дээрх цэгийн координатыг хэлүүлэн бичүүлэх, цэгийн хоорондох зайг олуулах дасгалыг хийлгэнэ. Өмнөх мэдлэгээ сэргээн бататгаж, сурагчдыг урамшуулна. Үйл ажиллагаа 3 Багшийнхаа зааврын дагуу хийгээрэй. Харилцан перпендикуляр хоёр шулуун дэвтэртээ татаарай. Эдгээр шулуунуудыг тэнхлэг гэж нэрлэе. Шулуунуудын огтлолцлын цэгийг О цэг гэж тэмдэглэе. Энэ нь координатын эх болдог. Сурагчдаар давтан хэлүүлнэ. Нэгж урттай хэрчмийг сонгон тэнхлэгүүд дээр хуваарь тогтоон бичье. Багш самбар дээр дагуулан бичнэ. Бид өмнө нь зөвхөн 1-р мөч дээр цэгийг байрлуулдаг байсан бол одоо 4 мөчийг мэдэж авна. Багш 4 мөчийг зааж бичүүлнэ. Мөч бүр дээрх цэгийн координатууд ямар тоо байхыг ажиглуулна. Жишээ нь 1-р мөч дэх цэгийн координат хоёулаа эерэг тоо байдаг бол 2-р мөчид цэгийн эхний координат сөрөг, харин 2-р координат эерэг тоо байхыг ажиглуулна. Энэ журмаар бусад мөчийн цэгийн координат ямар байхыг ажиглуулан ярилцаж тэгш өнцөгт координатыг таниулна. Самбар дээр байрлуулсан тэгш өнцөгт координатын хавтгай дээр 4 цэг байрлуулсан үзүүлэн дээр ажиллана. А цэгийн байрлал 3 ба 4 гэсэн хоёр тоогоор тодорхойлогдож байна. Хэвтээ тэнхлэгийн 3, босоо тэнхлэгийн 4 гэсэн тоонуудыг А цэгийн координат гээд А(3;4) гэж бичнэ. Одоо В,С,Д цэгүүдийн координатыг бичье. В(-5;3) C(-3;-5) Д(1;-3) координаттай байна. Жишээ 1 А,В цэгүүдийн координат хэд вэ? Яаж мэдэх вэ? Цэгийн координатыг бичихдээ үсэг харгалзсан хуваарийг цэгийн координат болж байгааг хэлж таниулна. Хамгийн баруун , зүүн талуудад ямар цэгүүд байна вэ? Голын цэгийн координат хэд вэ? \ цагаан самбар\ Тэгш өнцөгт координатын хавтгайг зааврын дагуу дагуулан хийлгэж таниулна. Цэгийн координатыг бичихдээ эхлээд хэвтээ тэнхлэгийн харгалзах тоог, дараа нь босоо тэнхлэгийн харгалзах тоог бичдэгийг анхааруулна.