Хүн төрөлхтөн объектыг танин мэдэх арга замуудыг хайж судалсны эцэст олон аргыг боловсруулжээ. Эдгээрийн нэг нь объектын загвар байгуулах арга юм. Судалж буй объектын талаарх мэдээллийг цуглуулж, тэдгээр мэдээлэлд тулгуурлан бодит объектыг ойролцоо дүрсэлж болно. Жишээ нь: бидний амьдардаг “гэр” объектын нэр, шинж чанар, утга, үйлдэл, орчин, ангилал зэрэг мэдээлэлд тулгуурлан түүнийг дүрсэлнэ гэсэн үг юм. [ger] Объектын тухай мэдээллийг цуглуулж, түүнд тулгуурлан объектын шинж чанарыг тусган дүрсэлснийг загвар гэнэ. Загварыг материаллаг болон мэдээллэн гэж хоёр ангилдаг. Загвар нь объектын талаар илүү их мэдээлэл авах боломжийг олгодог. Музейд төрөл бүрийн үзмэр байдаг. Жишээ нь: Байгалийн түүхийн музейд байдаг амьтны араг яс, чихмэлээс тэдгээр амьтдын тухай мэдээллийг авах боломжтой.